tartuNLP/wikipedia-smugri-20251201 huggingface dataset:
Brabantin tappajat

Brabantin tappajat (, ) olivat Belgiassa toimineita tunnistamattomia rikollisia, jotka tappoivat yhteensä 28 ihmistä valintamyymälöiden ryöstöjen yhteydessä vuosina 1981–1985. Belgian tiedotusvälineissä Brabantin tappajien tapausta on luonnehdittu maan 1900-luvun suurimmaksi rikosmysteeriksi. Iskut kohdistettiin Delhaize-kauppoihin, ja osa niistä tehtiin päiväsaikaan.
9. marraskuuta 1985 Aalstin kaupungissa tehdyssä hyökkäyksessä kuoli kahdeksan ihmistä. Kyse oli eniten kuolonuhreja vaatineesta iskusta, joka virallisesti on yhdistetty Brabantin tappajiin. Kyseisen iskun jälkeen ryhmän toiminta loppui äkillisesti. Rikoksista on pidätetty henkilöitä, mutta ei tuomittu ketään. Epäiltyihin ovat kuuluneet Madani Bouhouche ja Robert Beijer, jotka samoihin aikoihin tuomittiin muista rikoksista. Ryöstäjät saivat vuosien saatossa yhteensä noin 175 000 euron arvoisen saaliin, minkä tulkittiin viittaavan siihen, että raha itsessään ei ollut motiivi 28 henkirikokseen. Yhtenä hypoteesina tutkinnassa on huomioitu äärioikeistolainen pyrkimys belgialaisen yhteiskunnan epävakauttamiseen. Yhden epäillyn sukulaisen antama televisiohaastattelu johti siihen, että syyttäjät avasivat tutkinnan uudelleen vuonna 2018. Eläkkeelle jäänyttä poliisia vastaan nostettiin vuonna 2019 syyte, joka koski muun muassa aseiden ja ammusten heittämistä kanaaliin. Juristi Kristiaan Vandenbussche väitti poliisin tehneen vahinkoa tutkinnalle syyllisiä suojellakseen. Tutkinta suljettiin kesäkuussa 2024.
Vuonna 2023 Brabantin tappajista tehtiin kahdeksanosainen televisiosarja "1985", jonka käsikirjoitti Willem Wallyn ja ohjasi Wouter Bouvijn.
Kamkars

Kamkars (, ) on iranilainen yhtye, joka yhdistää kurdien kansanmusiikin aineksia persialaisen musiikin vaikutteisiin. Yhtyeessä ovat käytössä molempiin perinteisiin kuuluvat soittimet.
Kamkars-yhtyeen perustivat yhden perheen seitsemän veljestä ja sisko, jotka ovat kotoisin Sanandajin kaupungista. Sisarukset saivat varhaisimman musiikkikasvatuksensa isältään Hassan Kamkarilta, joka oli säveltäjä, multi-instrumentalisti ja kansanmusiikin keräilijä. Kamkars on esiintynyt muun muassa WOMAD-festivaalilla ja New Yorkin SummerStage Festivalilla. Yhtye teki ensimmäiset esiintymisensä Amerikassa vuonna 1999. Kamkars on tehnyt levytyksiä Long Distance Recordsille, Real World Recordsille ja Kereshmeh Recordsille.
Jäsenet.
Yhtyeessä on lisäksi soittanut tar-luuttua Ghashang Kamkarin ja tämän puolison Mohammad Reza Lotfin poika Omid Lotfi (s. 1977).
Hitlerin viittaus Armeniaan

Natsidiktaattori Adolf Hitlerin viittauksella Armeniaan tarkoitetaan Hitlerin väitettyjä kommentteja liittyen vuoden 1915 armenialaisten kansanmurhaan. Viimeisiä vedelleessä Ottomaanien imperiumissa turkkilainen nationalismi oli tehnyt esiinmarssin. Kansallismielisessä kiihkoilussa nostettiin turkkilaisuutta esille valtakunnan muiden kansojen kustannuksella. Muita kansoja, kuten esimerkiksi armenialaisia alettiin pitää epäilyttävinä ja heihin suhtauduttiin vihamielisesti. Armenialaisten epäiltiin liittyvän ympärysvaltoja edustaneiden venäläisten puolelle ensimmäisessä maailmansodassa. Keskusvaltoihin kuuluneet turkkilaiset käynnistivät lopulta laajan kansanmurhan, jossa murhattiin yli miljoona armenialaista. Ottomaanien joukoissa palveli myös saksalaisia, joiden on sanottu osallistuneen aktiivisesti armenialaisten kansanmurhaan turkkilaisten rinnalla. Armenialaisten totaaliseen tuhoon tähdänneen kampanjan on sanottu myöhemmin innostaneen natseja omissa kansanmurhissaan toisen maailmansodan aikana. 
Silminnäkijöiden mukaan Hitler olisi ennen Saksan hyökkäystä Puolaan todennut seuraavaa: 
Toteamuksen on sanottu liittyneen Hitlerin ja natsien havaintoihin, joiden mukaan isommat valloittajakansat eivät joutuneet vastuuseen kansojen totaalisista hävityksistä. Tämän näkökulman mukaan natsien tekemä holokausti sai sytykkeensä turkkilaisten vuoden 1915 kansanmurhakampanjasta. Vastakkaisissa mielipiteissä korostetaan sitä, että Armenia-viittaus perustuu kuulohavaintoihin, joista ei ole jäänyt kirjallisia todisteita. Norman M. Naimark esittää, että vaikka Hitler olisikin näin todennut, ei ole varmuutta, viitattiinko sillä armenialaisiin. Viittaus esitettiin toisaalta myös Puolaan tehtävän hyökkäyksen yhteydessä, jossa tähtäimessä oli puolalaisten tuhoaminen, pois elintilan tieltä. Tässä katsantakannassa ei uskota, että mahdollisella Armenia-viittauksella olisi ollut yhteyttä esimerkiksi juutalaisten joukkotuhon suunnittelussa. Näissä näkökulmissa myös korostetaan saksalaisten toteuttaman joukkotuhon ainutlaatuisuutta. Toisissa näkökulmissa taas tuodaan esille, kuinka natsit ihailivat nuorturkkilaisten kykyä joukkotuhoon vihollisiksi koettujen kansojen kohdalla.
Lähteet.
Šaahi on poissa

Šaahi on poissa () oli "Ettela’at"-lehden etusivun 16. tammikuuta 1979 käytetty otsikko, joka julkaistiin šaahi Mohammad Reza Pahlavin paettua maasta. Monarkia kaatui Iranissa vain muutamaa päivää myöhemmin. Merkittävän otsikosta tekee se, että siinä käytetään titteliä ’kuningas’ () eikä ’kuninkaiden kuningas’ (). Jälkimmäinen oli paljon yleisemmässä käytössä šaahin valtakaudella. Otsikkoa on kuvattu Iranin historian kuuluisimmaksi lehtiotsikoksi ja islamistivallankumouksen voitoksi.
Otsikkoa käytettiin myös šaahin vastustajien huudahduksena vallankumouksen aikana.
Carl Wilhelm Westerlund

Carl Wilhelm Westerlund (13. marraskuuta 1809 Tukholma Ruotsi – 23. joulukuuta 1879 Oulu) oli ruotsalaissyntyinen Suomessa vaikuttanut näyttelijä, teatterinjohtaja ja raatimies.
Ruotsissa syntynyt Westerlund lienee tullut Suomeen jo 1826, mutta Suomen kansalaisuushakemuksen hän teki vasta 1845. Westerlund avioitui 1832 Maria Elisabeth Silfvanin (1802–1865), aiemmin Lemke, kanssa. Hänen toinen puolisonsa vuodesta 1868 oli taloudenhoitaja Katharina eli Kaisa Yrttiaho (1827–1887), jonka kanssa Westerlundilla oli yksi oma ja kaksi adoptoitua lasta.
Westerlundilla ei ilmeisesti ollut varsinaista koulutusta näyttelemiseen. Hän toimi silti näyttelijänä ja Helsingissä Johan Henrik Hallin teatteriseurueessa kaudella 1829–1830 ollessaan myös seurueen johtajana keväästä 1830, kun Hall oli jättänyt tehtävän. Westerlund sai samana keväänä vain 20-vuotiaana senaatilta yksinoikeuden esittää ruotsiksi näytelmiä kaikissa kaupungeissa Suomessa. Hänen johtamansa seurueen ohjelmistoon kuului muun muassa William Shakespearen, Pedro Calderónin ja Friedrich Schillerin teoksia. Yksi seurueen jäsenistä oli Maria Silfvan, jonka kanssa hän avioitui.
Kiertävää teatteriseuruettaan Westerlund johti noin yksitoista vuotta, kunnes luopui siitä 1841 ja muutti Ouluun ravintoloitsijaksi ja panimomestariksi. Sielläkin hän kuitenkin rakennutti 1849 talon paitsi ravintolalle ja tanssisalongille, myös teatterinäyttämölle, jossa esiintyivät sekä paikalliset näyttelijät että vierailevat seurueet. Oulussa Westerlund vaikutti myös raatimiehenä vuodesta 1869.
Rehtilä

Rehtilä on Jokioisten kunnan Rehtijärven kylässä sijaitseva seurantalo. 
Historiaa.
Rehtijärven nuorisoseura perustettiin vuonna 1923. Rehtijärven nuorisoseura, nykyiseltä nimeltään Rehtilän nuorisoseura, rakensi yhdessä Jokioisten maamiesseuran kanssa seuratalo Rehtilän, joka valmistui vuonna 1933.
2 hehraarin suuruinen tontti talolle saatiin hankittua valtiolta 1000 markalla Kupparinmäeltä. Rakennus rakennettiin osin lahjoituksena saaduista hirsistä, osin tontin puista. Talon rakentaminen maksoi 140 000 markkaa.
Vuodesta 1938 lähtien rakennuksen hallinta on järjestetty Seuratalo Rehtilä Osakeyhtiön kautta. 
Rakennus.
Rakennus on hirsirunkoinen. Julkisivut on verhoiltu valkoiseksi maalatulla peiterimalaudoituksella. Pääsisäänkäynnin portaikkoa koristaa 1920-luvun klassismia mukaileva katos paneloituine pilareineen. Rakennuksessa on suuri juhlasali tynnyriholvimaisella katolla, sekä salin jatkeena korotettu näyttämö.
Varsinaisen rakennusrungon jatkeeksi toteutettiin 1960-luvulla laajennusosa, johon sijoitettiin pukuhuone, pesuhuone, sauna ja käymälät. Nykyisin talon WC-tilat, sauna ja peseytymistilat sijaitsevat kellarikerroksessa tilassa, jossa alun perin on ollut puuvarasto, talouskellari ja putka. 
Toimintaa Rehtilässä.
Seurat ovat alkuajoista lähtien järjestäneet Rehtilässä tansseja ja näytelmäkerhoja. Seurantalon vierestä hankitulle lisämaalle toteutettiin 1950-1960-luvuilla lisäksi urheilukenttä.
Rehtilässä järjestetään yhä teatteriesityksiä ja kylätapahtumia. Tämän lisäksi taloa vuokrataan yksityistilaisuuksiin.
Glow Festival

Glow Festival on Tampereella järjestettävä järjestettävä musiikkifestivaali. Tapahtuma järjestetään vuosittain elokuussa Nokia Arenalla. Tapahtuma on järjestetty ensimmäisen kerran vuonna 2024. Festivaalin tuotannosta vastaa Ohjelmatoimisto Kristalli Oy.
Tapahtumassa soitetaan kristillistä pop- ja rockmusiikkia. Tapahtumassa palkitaan myös hengellisen musiikin tekijöitä, artisteja ja taustavaikuttajia. Glow Festival järjestettiin ensimmäisen kerran elokuussa 2024. Ensimmäisen vuoden tapahtuma oli loppuunmyyty ja keräsi yli 9 000 kävijää.
Glow Gospel Awards -palkinnot.
Glow Festivalin yhteydessä jaetaan Glow Gospel Awards -palkintoja hengellisen musiikin tekijöille, artisteille ja taustajavaikuttajille.
Aamu Riissanen

Aamu Iiris Elmiina Riissanen (s. 6. kesäkuuta 2005 Joensuu) on suomalainen pesäpalloilija, joka edustaa Joensuun Mailaa. Riissanen pelaa ulkokentällä kopparina ja sisäpelissä vaihtajana.
Riissanen on edustanut urallaan kasvattajaseuransa Joensuun Mailan lisäksi Viinijärven Urheilijoita vuosina 2023-2024. Ensimmäisen Superpesis-ottelunsa hän pelasi heinäkuussa 2022.
Riissanen opiskelee Tulliportin normaalikoulun lukion matemaattis-luonnontieteellisellä linjalla Joensuussa. Hänen pikkusiskonsa Sole on myös pesäpalloilija.
Kangasalan ja Jerusalemin runot

Kangasalan ja Jerusalemin runot on Jarkko Tontin vuonna 2024 ilmestynyt neljäs runokokoelma.
Vastaanotto.
"Helsingin Sanomien" kirja-arvion mukaan ”Monipuolisena kirjailijana tunnetun Tontin runoille on ominaista satiirinen tykitys ja fabulointi. Varsinkin alter egon nimikkokokoelma Jacasser (2009) sisältää villiä aikamatkailua, muodonmuutoksia ja roolileikkejä. Tontin neljäs kokoelma "Kangasalan ja Jerusalemin runot" merkitsee Jacasserin paluuta, mutta seestyneenä ja rauhoittuneena.”
"Kulttuuritoimitukseen" teoksen arvioineen Jukka Ahtelan mukaan: ”Jarkko Tontti ja Jacasser ovat löytäneet hyvän lentokorkeuden. Teksti on vapautunutta ja katse on maailmassa, elämässä ja sen moninaisuudessa.”
Milka Luhtaniemi kirjoitti teoksesta "Kirjamaahan": ”Runokirjassa jo esiintyneet vanhenemisen ja lahoamisen sekä rapistumisen teemat saavat armottomamman sävyn, kun kuvataan kaupunkia, jossa uskonnot ja etnisyydet ovat ajautuneet vaikeasti purettavaan konfliktiin.”
Käännöksiä.
Teoksen runoja on ilmestynyt hepreaksi "Hamusakh"-lehdessä Galit Hasan-Rokemin käännöksinä.
Hurrikaani Milton

Hurrikaani Milton oli vuoden 2024 kolmastoista nimetty trooppinen myrsky ja yhdeksäs hurrikaani Atlantin hurrikaanikaudella, neljäs suuri hurrikaani ja toinen kategorian 5 hurrikaani.
Milton syntyi pitkään kehittyneestä trooppisesta säähäiriöstä, joka sai alkunsa Länsi-Karibianmereltä ja vahvistui Campechenlahdella 5. lokakuuta. Milton voimistui räjähdysmäisesti 5-luokan hurrikaaniksi 7. lokakuuta. Milton heikkeni takaisin 4-luokan voimakkuuteen myrskyn silmän seinämän vaihtosyklin vuoksi ennen kuin se uudelleen vahvistui ja siitä tuli taas luokan 5 hurrikaani. 
Ennen Miltonin rantautumista Floridaan, myrskytuulet puhalsivat Meksikonlahdella noin 75 metriä sekunnissa. Myrskyn siirryttyä maihin tuulennopeus oli kovimmillaan noin 44 metriä sekunnissa Floridan länsiosissa. Ennen rantautumishetkeä "landfall time" (kun hurrikaanin silmä ylitti rantaviivan), Milton aiheutti 126 tornadovaroitusta, josta 45 on vähintään vahvistettu. Aiempi ennätys on 120 Ivan hurrikaanilta vuodelta 2004, rikkoiko Milton ennätyksen? 
Milton aiheutti Floridassa vähintään 16 kuolemantapausta sekä tulvatuhoja, sähkökatkoja miljoonille ihmisille ja alustavien arvioiden mukaan noin 30–50 miljardin dollarin aineelliset tuhot. Se jäi voimakkuudeltaan ja kuolonuhreiltaan huomattavasti lievemmäksi kuin vain kaksi viikkoa aiemmin Floridaan iskenyt Helene.
BBX

BBX on suomalaisen pääosin 80-luvulla toimineen kaiutinvalmistaja Bo-Box Oy:n tuotemerkki.
Yrityksen historia.
Pekka Liljavirta toimi sisaruksiensa kanssa 1950-luvulla perustetussa Salon Radiolaatikko Oy -perheyrityksessä. Salon Radiolaatikko Oy valmisti radio- ja TV-laitteiden koteloja. 1970-luvulla Salon Radiolaatikko perusti oman kaiutintuotemerkin, Saroy:n. 
Pekka Liljavirta on aloittanut oman, Salon Radiolaatikko Oy:stä irrallaan olevan, yritystoiminnan 70-luvun lopun ja 80-luvun alun vaiheissa. Patentti- ja rekisterihallituksen tietojen perusteella Pekka Liljavirta perusti yrityksensä 15.3.1978 (Y-tunnus: 9037652-9). Yrityksestä tuli Bo-Box Ky (6.10.1983). Bo-Box Ky vaihtoi yritysmuotoa 13.9.1989 Oy Bo-Box Ab:ksi, jonka liiketoiminta lakkasi 18.3.2009. Viimeisin toimiala oli konttori- ja myymäläkalusteiden valmistus.
BBX-Elektroniikka Oy perustettiiin 16.11.1988. Joitakin BBX-kaiutinmalleja on valmistettu BBX-Elektroniikan tuottamana. BBX-Elektroniikka Oy:n liiketoiminta lakkasi 2.7.1993.
BBX tuotemerkin historia.
Toiminnan alkuvaiheessa tuotemerkki oli Pro Hifi, joka myöhemmin vaihtui BBX:ksi.
BBX:n suosituimmat kaiutinmallit olivat silloisen Hifi-lehden toimittajan ja tutkimuspäällikön Pekka Tuomelan suunnittelemien "tee-se-itse"-kaiutinmallien kauppallistettuja versioita. Hifi-lehden silloinen kustantaja oli myynyt suunnittelemiensa kaiuttimien valmistusoikeudet Bo-Box Ky:lle. Pekka Tuomela on käyttänyt hifi-kaiuttimien rakennusoppaissaan myös BBX-kaiuttimista mitattuja tuloksia.
Suosio.
Erityisesti Pekka Tuomelan suunnitelmiin pohjautuvat kaiutinmallit olivat Suomessa erittäin suosittuja. Hinta-laatu suhde oli erittäin hyvä ja kaiuttimet pärjäsivät kuuntelutesteissä vielä 90-luvun puolella.
85-sarjan kaiuttimia myytiin kaikkiaan tuhansia pareja, ja niitä valmistettiin jopa vientiin saakka. Kaiutinsarja on saavuttanut hifi-piireissä kulttimaineen. Monet harrastajat haluavat edelleen hankkia 85-sarjan kaiuttimet (B tai C -mallin), tai jopa rakentaa sellaisen itse. Elementtien saatavuus on nykyisin heikko.
Eri kaiutinversiot.
Kaiuttimen ominaisuuksien parantamiseksi ja myöhemmin komponenttien saannin vaikeutuessa 85-sarjan kaiuttimista suunniteltiin kaiken kaikkiaan neljä eri versiota (85/3, 85-B, 85-C ja 85-D), joista kaksi ensimmäistä oli BBX:n kaupallistamia malleja (485 BR ja 485 S BR). Bo-Box Oy suunnitteli myöhemmin jatkomallin 585 BR, joka sekin pohjautui 85-sarjaan, mutta elementit ja niiden järjestys olivat vaihtuneet. 
445 BR -kaiutin oli Pekka Tuomelan suunnitteleman 40/3 -kaiuttimen kaupallistettu versio. 445 BR oli 485-kaiuttimen pienempi versio 8" bassolla ja pienemmällä kotelolla. Myös tästä kaiuttimesta tuli myöhemmin päivitetty versio 545 BR.
Kaiutinmalleja.
Hifi-kaiuttimien lisäksi BBX-tuoteperheeseen kuului stereolaitteistoihin, mm ASA-merkkiin, kuuluneita kaiutinmalleja.
Elokuun myrsky

Elokuun myrsky voi tarkoittaa seuraavia asioita:
Mahabad

Mahabad () on kaupunki Āzārbāyjān-e Gharbīn maakunnassa Iranissa. Vuonna 2016 sen asukasluku oli 168 393. Kaupunki sijaitsee kapeassa laaksossa 1 302 metrin korkeudessa merenpinnasta Urmiajärven eteläpuolella. Mahabadin pohjoispuolella on Miandoab ja eteläpuolella Sardasht. Kaupungin halki virtaa Mahabadjoki.
Mahabadin historia ulottuu tuhansien vuosien taa. Ajalla ennen ajanlaskun alkua Mahabad oli Mannean (Mannai) valtakunnan keskus. Toisen maailmansodan päätyttyä alueelle julistettiin lyhytikäinen Mahabadin eli Kurdistanin tasavalta, joka toimi käytännössä Neuvostoliiton nukkehallintona ja jonka Iranin joukot kaatoivat vuonna 1946. Mahabad pysyi kurdinationalismin keskuksena ja oli lyhyen aikaa kurdien hallinnassa Iranin islamilaisen vallankumouksen aikana vuonna 1979. Mahabadin väestö koostuu pääasiassa kurdeista, jotka ovat sunnimuslimeja. Vähemmistöinä siellä asuu shiioja, armenialaisia kristittyjä ja juutalaisia.
Mahabad kuuluu yhteen Iraniin taloudellisesti kehittymättömimmistä alueista. Kaupungista on tieyhteydet Tabriziin, Urmiaan ja Irakin Mosuliin. Mahabadin seutuvilla sijaitsee Saholanin vesiluola.
Al-Wihdatin pakolaisleiri

Al-Wihdatin pakolaisleiri () on palestiinalaispakolaisten leiri Jordanian pääkaupunki Ammanissa sen keskustan eteläpuolella. Vuonna 2023 leirissä asui 61 795 virallisesti rekisteröityä pakolaista, joiden lisäksi sen alueella asuu tuhansia muita Ammanin asukkaita. Al-Wihdatista on muodostunut oman lähialueensa liike-elämän ja palveluiden keskus.
Maantiede.
Al-Wihdat sijaitsee Jordanian pääkaupunki Ammanissa noin kolme kilometriä kaupungin keskustasta etelään. Hallinnollisesti se on osa Ammanin Al-Jarmukin alueen Al-Awdan kaupunginosaa. Pinta-alaa leirillä on 0,48 km².
Historia.
Yhdistyneiden kansakuntien UNRWA perusti Al-Wihdatin pakolaisleirin vuonna 1955 Israelin itsenäisyyssodan palestiinalaispakolaisille. Alkujaan leiri käsitti 1 400 asumusta, joita rakennettiin vuonna 1957 1 260 lisää. Asukkaita leirissä oli alkujaan noin 5 000 ja he olivat pääosin lähtöisin Jaffan ja Jerusalemin väliseltä alueelta.
Al-Wihdatista tuli yski Jordanian palestiinalaisen liikkeen keskuksista 1960-luvulla. Tilanne palestiinalaisten ja Jordanian valtion välillä kärjistyi bvuonna 1970 yhteenotoiksi niinsanotun mustan syyskuun aikana. Jordanian turvallisuusjoukot valtasivat leirin yhteenottojen päätösvaiheessa. Palestiinan vapautusjärjestö menetti huomattavasti kannatusta leirin asukkaiden keskuudessa Oslon rauhanprosessin aikana 1990-luvulla. Sen sijaan kannatustaan kasvatti Muslimiveljeskunnan Jordanian poliittinen haara. Poliittisesti tämä johti niin sanottuun jordanialaistumiseen, Palestiinalainen liike menetti vaikutusvaltaansa, minkä johdosta esimerkiksi toinen intifada ei nostattanut suurempia väkivaltaisuuksia. 1970-luvun tapahtumien jälkeen leiriä myös rakennettiin kiinteämmäksi osaksi Ammanin metropolialuetta. Rakentaminen kiihtyi etenkin Persianlahden sodan seurauksena 1990-luvulla, kun satojatuhansia palestiinalaisia saapui Jordaniaan Kuwaitista ja muista Persianlahden maista. Al-Wihdat houkutteli uusia muuttajia halpojen asuntojensa avulla. Samalla siitä kehittyi Etelä-Ammanin liike-elämän ja palveluiden keskus. Työttömyys ja köyhyys ovat kuitenkin muodostaneet huomattavan ongelman.
Väestö.
Al-Wihdatissa asui UNRWAn mukaan vuonna 2023 61 795 virallisesti rekisteröityä pakolaista. Palestiinalaispakolaisten ohella leirillä asuu tuhansia pakolaisia Irakista, siirtotyöläisiä Egyptistä ja paikallisia domeja eli romaneja.
Anni Penttilä

Anni Katri Penttilä (s. 22. huhtikuuta 1993, Mikkeli) on helsinkiläinen vuorikiipeilijä, ammatiltaan markkinointiviestintäyrittäjä ja matkanjohtaja.
Vuorikiipeilyura.
Penttilä kiinnostui vuorivaelluksista ja -kiipeilystä 16 vuoden iässä vuonna 2009, kun hän luki "National Geographic" -lehdestä jutun Annapurna Circuit -vaellusreitistä. Hän pääsi 27-vuotiaana Mount Everestin huipulle osana Phil Cramptonin johtamaa Altitude Junkies -ryhmää. Hän oli tuolloin 19. suomalainen ja nuorin tuolle vuorelle kiivennyt suomalainen nainen.
Penttilä on vuoden 2025 huhtikuuhun mennessä onnistunut kiipeämään viidelle Nepalissa sijaitsevalle yli 8 000 metriä korkealle vuorelle.
Muuta.
Penttilä on valmistunut kauppatieteiden maisteriksi vuonna 2017 ja kirjoitti gradunsa luottamuksesta vuorikiipeilyretkikunnissa ja peilasi tuloksia yritysmaailmaan.
Iso maailma

Iso maailma () on yhdysvaltalainen lastenohjelma, jota esitettiin vuosina 2006–2010. Sarjan on luonut Mitchell Kriegman, jonka aiempaa tuotantoa on muun muassa "Sinisen talon nalle".
Ensimmäiset 40 jaksoa esitettiin Yhdysvalloissa tammikuusta huhtikuuhun 2006. Suomessa Yleisradio osti sarjan esitysoikeudet, ja ohjelmaa alettiin esittää osana Yle TV2:n Pikku Kakkosta tammikuussa 2009. Uusintoja on nähty Yle TV2:lla vuosina 2011 ja 2012. Myönteisen vastaanoton takia sarjaa tuotettiin vielä seitsemän uutta jaksoa, jotka näytettiin Yhdysvalloissa marraskuusta 2009 tammikuuhun 2010.
"Iso maailma" sijoittuu Etelä-Amerikan viidakkoon. Sarjan päähenkilö on Unto-laiskiainen, joka asuu Puumaassa ystäviensä kanssa. Sarja opettaa lapsille tieteestä ja ympäristöstä musiikin ja huumorin avulla. Sarja on suunnattu 4–7-vuotiaille lapsille. "Iso maailma" on luotu Shadowmation-tekniikalla, joka on yhdistelmä bunraku-nukketeatteria ja tietokoneanimaatiota. Kriegman on sanonut alkaneensa kehittää sarjan konseptia syyskuun 11. päivän terroritekojen jälkeen, kun hän halusi näyttää lapsille, että maailmalla on myös kaunis puoli.
Alex Vlašić

Alex Vlašic (s. 5. kesäkuuta 2001 Wilmette, Illinois, Yhdysvallat) on yhdysvaltalainen jääkiekkoilija, pelipaikaltaan puolustaja. Vlašic edustaa NHL-joukkue Chicago Blackhawksia.
Ennen NHL-uraansa hän pelasi Yhdysvaltain maajoukkueen kehitysohjelmassa ja Bostonin yliopiston joukkueessa. Chicago Blackhawks varasi hänen toisella kierroksella 43. varausvuorolla . Vlašic on pelannut 98 NHL:n runkosarjan ottelua. Näissä otteluissa hän on tehnyt kolme maalia ja 17 syöttöä eli yhteensä 20 tehopistettä. Uran tilastot päivitetty 9. lokakuuta 2024.
Ełkin rautatieasema

Ełkin rautatieasema () on Puolan koillisosan Warmia-Masurian voivodikunnassa toimiva rautatieasema. Asema sijaitsee Ełkin keskustassa. 
Ełk on rautateiden risteysasema, jonne saapuu ratayhteys muun muassa Liettuan rajalta Suwałkin rautatieaseman kautta. Merkittävä ratayhteys yhdistää sen Białystokin rautatieaseman kautta Varsovan itäiselle asemalle. Ełkin ratapihaa on jo uudistettu merkittävästi rakenteilla olevan Rail Baltica -hankkeen puitteissa 2020-luvulla. Aseman merkityksen uskotaan kasvavan 2020-luvun lopulla ja 2030-luvun alussa Rail Baltican myötä.
Vuonna 2023 Ełkin rautatieaseman kautta kulki päivittäin keskimäärin 1 500 matkustajaa (eli 0,57 milj. matkustajaa vuodessa). 
&lt;br clear=left&gt;
John Jumper

John Michael Jumper (s. 1985 Little Rock, Arkansas, Yhdysvallat) on yhdysvaltalainen kemisti ja tietojenkäsittelytieteilijä, joka on ollut vuodesta 2018 mukana DeepMindilla AlphaFold-projektin vanhempana tutkijana. Hänen johtama ryhmänsä onnistui kehittämään AlphaFoldista version, joka pystyy tekoälyä hyödyntäen ennustamaan oikein proteiinin rakenteen. Jumper ja DeepMindin toimitusjohtaja Demis Hassabis saivat 2024 työstään Nobelin kemianpalkinnon.
Elämäkerta.
Jumper syntyi Little Rockissa 1985 ja suoritti 2007 Vanderbiltin yliopistossa alemman korkeakoulututkinnon fysiikasta ja matematiikasta. Hän jatkoi Cambridgen yliopiston tohtoriohjelmaan alanaan tiiviin aineen fysiikka. Hän ei kuitenkaan pitänyt alaa omanaan ja siirtyi työskentelemään D. E. Shaw Researchiin proteiinien tietokonesimulaatioiden parissa.
Jumper palasi 2011 väitöstutkimuksen pariin, tällä kertaa Chicagon yliopistossa teoreettisen kemian ohjelmassa. Väitöstyössään hän käytti koneoppimista proteiinien dynamiikan tutkimisessa. Jumper valmistui tohtoriksi 2017.
Jumper aloitti 2018 DeepMindin vanhempana tutkijana. Hän pääsi mukaan AlphaFold-projektiin ja esitti pian uusia ideoita AlphaFold2:ta varten. DeepMindin toimitusjohtaja Demis Hassabis vakuuttui Jumperin ajatuksista ja teki hänestä AlphaFold2-projektin johtajan. Hassabis uskoi, että Jumperin monialainen tausta proteiinifysiikasta ja koneoppimisesta auttaisi ohjelman kehittämisessä.
Jumperin ja Hassabisin johdolla AlphaFold suunniteltiin kokonaan uudestaan, ja he osallistuivat kakkosversiolla vuonna 2020 proteiinien rakennetta ennustavaan CASP-kilpailuun. AlphaFold2 voitti ylivoimaisesti kaikki kilpailijat ja pystyi ennustamaan proteiinirakenteen atomin tarkkuudella.
Jumperin johtama ryhmä paljasti toukokuussa 2024 AlphaFoldin kolmannen version, joka pystyi proteiinien lisäksi ennustamaan myös DNA- ja RNA-rakenteita.
Tunnustukset.
Jumper on saanut urallaan useita tunnustuksia proteiinirakenteen kolmiulotteisen rakenteen ennustamiseen kehitetyn teknologian keksimisessä. Hän jakoi 2023 Hassabisin kanssa Albert Lasker -palkinnon lääketieteellisestä perustutkimustyöstä. Vuonna 2024 hän sai Hassabisin kanssa puolet Nobelin kemianpalkinnosta. Toinen puoli myönnettiin David Bakerille.
Aigítio

Aigítio (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 3 (2021).
Aigítion kylä sijaitsee Mórnoksen tekojärven eteläpuolella linnuntietä noin 19 kilometriä ja tietä pitkin noin 50 kilometriä länteen Ámfissan kaupungista. Se on osa Pentápolin kyläyhdyskuntaa. Kylä on nimetty lähellä sijainneen antiikin ajan Aigitionin kaupungin mukaan. Nykyisen kylän alkuperäinen nimi oli "Stroúza" (Στρούζα). Vuonna 1927 sen nimeksi tuli "Pýrino(n)" (Πύρινο(ν)) ja jo vuonna 1928 "Aigítio".
Amfilochikó Árgos

Amfilochikó Árgos () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 135 (2021).
Amfilochikó Árgoksen kylä sijaitsee noin 53 kilometriä pohjoisluoteeseen Agríniosta, noin 63 kilometriä itään Prévezasta ja noin 4,5 kilometriä sisämaahan Amvrakikóslahden itärannasta. Se on osa Ampelákin kyläyhdyskuntaa. Kylä on ottanut nimensä sen lähellä sijainneesta antiikin ajan Argos Amfilokhikonin kaupungista.
Ampeláki (Aitolia-Akarnania)

Ampeláki (, ) on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 232 (2021).
Ampelákin kylä sijaitsee noin 54 kilometriä pohjoisluoteeseen Agríniosta, noin 79 kilometriä itään Prévezasta ja noin viisi kilometriä sisämaahan Amvrakikóslahden itärannasta. Ampeláki muodostaa myös laajemman kyläyhdyskunnan (Δημοτική Κοινότητα Αμπελακίου, "Dimotikí Koinótita Ampelakíou"), johon kuuluvat varsinaisen Ampelákin kylän lisäksi kylät Amfilochikó Árgos, Ariáda, Kámpos ja Keramídi. Koko yhdyskunnan väkiluku on 581 (2021).
Kállio

Kállio (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 32 (2021).
Kállion kylä sijaitsee Mórnoksen tekojärven pohjoisrannalla linnuntietä noin 18 kilometriä ja tietä pitkin noin 62 kilometriä länteen Ámfissasta. Kylän aikaisempi slaavilaisperäinen nimi on "Veloúchovo" (Βελούχοβο). Se nimettiin vuonna 1916 uudelleen lähellä sijainneen antiikin ajan Kallionin kaupungin mukaan. Alkuperäinen kylä on vuodesta 1980 tekojärven pinnan alla, mutta sen rauniot paljastuvat esille järven pinnan laskiessa enemmän. Näin on tapahtunut esimerkiksi vuosina 1993 ja 2024. Nykyinen kylä on jäljelle jääneiden asukkaiden ylemmäksi perustama.
Kállio muodostaa myös laajemman kyläyhdyskunnan (Δημοτική Κοινότητα Καλλίου, "Dimotikí Koinótita Kallíou"), johon kuuluvat varsinaisen Kállion kylän lisäksi kylät Klíma ja Trivídi. Koko yhdyskunnan väkiluku on 36 (2021).
Kandíla

Kandíla () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 866 (2021).
Kandílan kylä sijaitsee Aitolia-Akarnanian läntisissä sisäosissa noin 88 kilometriä luoteeseen Mesolóngin kaupungista ja noin 62 kilometriä länteen Agríniosta. Se on rakennettu noin 70 metrin korkeuteen merenpinnasta laskettuna. Kandíla muodostaa oman kyläyhdyskuntansa (Δημοτική Κοινότητα Κανδήλας, "Dimotikí Koinótita Kandílas"), johon ei kuulu muita asutuksia.
Kríkellos

Kríkellos () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on (2021).
Kríkelloksen kylä sijaitsee noin 54 kilometriä pohjoisluoteeseen Agríniosta ja noin kolme kilometriä sisämaahan Amvrakikóslahden itärannasta. Se on rakennettu noin 24 metrin korkeuteen merenpinnasta laskettuna. Kríkellos on osa Loutrón kyläyhdyskuntaa. Antiikin aikana nykyisen kylän lähellä sijaitsi Olpain linnoitettu asutus.
Limnaía

Limnaía () on Kreikan kylä, joka kuuluu hallinnollisesti Amfilochian kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 37 (2021).
Limnaían kylä sijaitsee noin neljä kilometriä etelään Amfilochían kaupungista, jonka kaupunkiyhdyskuntaan se kuuluu, ja Amvrakikóslahden kaakkoiskulmassa olevan lahden rannasta. Se on rakennettu noin 56 metrin korkeuteen merenpinnasta laskettuna. Limnaían vierestä kulkee A5-valtatie eli Joonian valtatie. Kylä on ottanut nimensä antiikin ajan Limnaian kaupungista, jonka arkeologinen alue sijaitsee kukkulalla kylän ja Amfilochían kaupungin välillä.
Loutró (Aitolia-Akarnania)

Loutró () on entinen Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Se on nykyisin asumaton, eikä sitä ole tilastoitu kylänä väestönlaskennoissa.
Loutrón autiokylä sijaitsee noin 57 kilometriä pohjoisluoteeseen Agríniosta ja noin 5,5 kilometriä sisämaahan Amvrakikóslahden itärannasta. Vaikka itse Loutrón kylä on nykyisin asumaton, se muodostaa edelleen oman kyläyhdyskuntansa (Δημοτική Κοινότητα Λουτρού, "Dimotikí Koinótita Loutroú"), johon kuuluvat kylät Kríkellos ja Xirákia. Kyläyhdyskunnan väkiluku on (2021).
Faraj Sarkohi

Faraj Sarkohi (; s. 1947 Shiraz) on iranilainen kirjailija ja kirjallisuuskriitikko.
Sarkohi opiskeli Tabrizissa ja Teheranissa sosiologiaa ja persialaista kirjallisuutta. Hän toimi yhdentoista vuoden ajan iranilaisen kirjallisuuslehden "Adineh" päätoimittajana. Vuonna 1996 Sarkohi oli mukana tekemässä 134:n kirjailijan Iranin hallinnolle julkaisemaa aloitetta suuremman kielellisen vapauden puolesta ja sensuuria vastaan. Sarkohi joutui toistuvasti pidätetyksi ja sai kuolemantuomion. Hän kuitenkin pääsi kansainvälisen paineen ansiosta vapaaksi ja lähti maanpakoon vuonna 1998. Hän on sittemmin asunut Saksassa.
Sarkohi on Saksan PEN:n kunniajäsen. Häneltä on julkaistu Iranissa kaksi novellikokoelmaa ja kahden kokoelman verran kirjallisuuskritiikkiä. Sarkohi on kirjoittanut myös romaaneja ja poliittisia tekstejä. Hänen teoksiaan on käännetty ranskaksi, saksaksi, tanskaksi ja ruotsiksi.
Loutró

Loutró (, ”Kylpy(lä)”) voi viitata seuraaviin paikkoihin Kreikassa:
Mýtikas (Aitolia-Akarnania)

Mýtikas () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 708 (2021).
Mýtikasin kylä sijaitsee Aitolia-Akarnanian länsirannikolla vastapäätä Kálamoksen saarta, noin 81 kilometriä luoteeseen Mesolóngin kaupungista ja noin 62 kilometriä länteen Agríniosta. Mýtikas muodostaa oman kyläyhdyskuntansa (Δημοτική Κοινότητα Μύτικα, "Dimotikí Koinótita Mýtika"), johon ei kuulu muita asutuksia.
Aitolia-Akarnanian Mýtikasta ei tule sekoittaa samalla rannikolla pohjoisempana Epeiroksessa sijaitsevaan Mýtikasin kylään.
Néa Kamarína

Néa Kamarína () on Kreikan kylä, joka kuuluu hallinnollisesti Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 41 (2021).
Néa Kamarínan kylä sijaitsee Amvrakikóslahden etelärannalla noin 19 kilometriä itäkaakkoon Prévezasta ja noin 75 kilometriä luoteeseen Agríniosta. Se on osa Vónitsan kaupunkiyhdyskuntaa. Antiikin aikana nykyisen kylän lähellä sijaitsi Anaktorionin kaupunki.
Białystokin rautatieasema

Białystokin rautatieasema () on Puolan koillisosan Podlasian voivodikunnassa toimiva rautatieasema. Asema sijaitsee Białystokin kantakaupungissa. 
Białystokin on Puolan rataverkon risteysasema ja eräs Rail Baltica -ratayhteyden keskeinen puolalainen asema. Sinne johtaa ratayhteys muun muassa Liettuan rajalta Ełkin rautatieaseman kautta. Keskeinen ratayhteys kulkee Białystokista Varsovan itäiselle asemalle. Białystokin ratapihaa on 2020-luvulla uudistettu esimerkiksi kattamalla se; syksyllä 2024 avattiin ratapihan alikulku laitureille ja Białystokin linja-autoasemalle. Rakennustyöt ovat olleet osa pääosin EU:n rahoittamaa Rail Baltican Podlasian rataosuuksien uusimista; nämä työt ovat maksaneet yhteensä 3,4 miljardia zlotya. Aseman merkityksen uskotaan kasvavan 2020-luvun lopulla ja 2030-luvun alussa Rail Baltican edetessä.
Vuonna 2023 Białystokin rautatieaseman kautta kulki päivittäin keskimäärin 7 200 matkustajaa (eli 2,6 milj. matkustajaa vuodessa). 
&lt;br clear=left&gt;
Palaiománina

Palaiománina () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 633 (2021).
Palaiománinan kylä sijaitsee noin 34 kilometriä luoteeseen Mesolóngista. Se on rakennettu noin 120 metrin korkeuteen merenpinnasta laskettuna. Palaiománina muodostaa oman kyläyhdyskuntansa (Δημοτική Κοινότητα Παλαιομανίνας, "Dimotikí Koinótita Palaiomanínas"), johon ei kuulu muita asutuksia.
Kylän lähellä sijaitsee antiikin aikaisten linnoitteiden raunioita, jotka on tulkittu Matropoliin kaupungin jäänteiksi, vaikkakin joskus niitä on esitetty myös antiikin Sauriaksi.
Pentápoli

Pentápoli (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 247 (2021).
Pentápolin kylä sijaitsee Mórnoksen tekojärven eteläpäässä linnuntietä noin 15 kilometriä ja tietä pitkin noin 39 kilometriä länteen Ámfissan kaupungista. Se on rakennettu noin 480 metrin korkeuteen merenpinnasta laskettuna. Kylä on perustettu 1950-luvulla, kun viiden natsien vuosina 1943–1944 polttaman kylän asukkaat päättivät perustaa uuden, yhteisen kylä, jonka nimeksi tuli Pentápoli, ”Viisi kaupunkia”. Kyseiset viisi kylää olivat Aigítio ja Skaloúla sekä Karoútes, Lidoríki ja Vraḯla. Uusi kylä perustettiin, vaikka loppujen lopuksi kolmen viimeksi mainitun kylän asukkaat jäivät kuitenkin omiin vanhoihin kyliinsä. Pentápolin pääkirkko on omistettu Pyhälle Sofialle ("Agía Sofía").
Pentápoli muodostaa myös laajemman kyläyhdyskunnan (Δημοτική Κοινότητα Πενταπόλεως, "Dimotikí Koinótita Pentapóleos"), johon kuuluvat varsinaisen Pentápolin kylän lisäksi kylät Aigítio, Léfka, Palaiókastro ja Skaloúla. Koko yhdyskunnan väkiluku on 324 (2021).
Lundin kirkko (Kristiansand)

Lundin kirkko () on Kristiansandin kunnassa Norjassa sijaitseva kivikirkko vuodelta 1987.
Ali Rahbari

Alexander eli Ali Rahbari (; s. 1948 Teheran tai Varamin) on iranilainen kapellimestari ja säveltäjä.
Rahbari aloitti viulunsoiton opiskelun viisivuotiaana. Hän valmistui Wienin musiikki- ja teatteriyliopistosta vuonna 1971. Hän sai sävellysopetusta Gottfried von Einemilta. Rahbari valmistui Hans Swarowskyn johdolla suorittamistaan orkesterinjohdon opinnoista vuonna 1974. Hän sai kansainvälisissä orkesterinjohtokilpailuissa kultamitalin Besançonissa vuonna 1977 ja hopeamitalin Genevessä vuonna 1978. Rahbari toimi Belgian radion ja television orkesterin pääkapellimestarina vuosina 1988–1996. Hän oli pääkapellimestarina myös Zagrebin filharmonisessa orkesterissa, Virtuosi di Praga -kamariorkesterissa ja vuosina 2000–2004 Málagan filharmonisessa orkesterissa. Rahbari oli Tšekin filharmonisen orkesterin päävierailija ja sai yhteistyöstään sen kanssa Dvořák-mitalin vuonna 1985.
Heinäkuusta 2022 lähtien Rahbari on esiintynyt säännöllisesti Mariinski-teatterissa Pietarissa. Hän perusti vuonna 1997 Persialaisen kansainvälisen filharmonisen orkesterin Bregenziin Itävaltaan. Se on koonnut yhteen iranilaistaustaisia muusikoita eri maista ja tehnyt levytyksiä, joihin kuuluu äänitys Rahbarin omasta viulukonsertosta "Nohe Khan". Rahbari on tehnyt levytyksiä myös muun muassa Giuseppe Verdin ja Giacomo Puccinin oopperoista.
Lundin kirkko

Lundin kirkko voi tarkoittaa seuraavia:
Torridalin kirkko

Torridalin kirkko () on Kristiansandin kunnassa Norjassa sijaitseva kivikirkko vuodelta 1978.
Gülsin Onay

Gülsin Onay (s. 12. syyskuuta 1954) on turkkilainen pianisti.
Onay on tullut kansainvälisesti tunnetuksi Ahmed Adnan Saygunin teosten tulkitsijana. Saygun myös omisti toisen pianokonserttonsa Onaylle, joka kantaesitti sen. Saygunin teoksilla on ollut merkittävä asema sekä Onayn konserttiohjelmistossa että levytuotannossa. Onay on esiintynyt kymmenissä eri maissa ja pitänyt esityksiä muun muassa Concertgebouw-salissa, Berliinin filharmoniassa, Wiener Konzerthausissa, Queen Elizabeth Hallissa, Wigmore Hallissa, Salle Gaveaussa, National Gallery of Artissa sekä Miller Theatressa.
Voien kirkko

Voien kirkko () on Kristiansandin kunnassa Norjassa sijaitseva tiilikirkko vuodelta 1990.
Vågsbygdin kirkko

Vågsbygdin kirkko () on Kristiansandin kunnassa Norjassa sijaitseva kivinen pitkäkirkko vuodelta 1967.
Sømin kirkko

Sømin kirkko () on Kristiansandin kunnassa Norjassa sijaitseva tiilikirkko vuodelta 2004.
Søgnen pääkirkko

Søgnen pääkirkko () on Kristiansandin kunnassa Norjassa sijaitseva puinen ristikirkko vuodelta 1861.
Søgnen vanha kirkko

Søgnen vanha kirkko () on Kristiansandin kunnassa Norjassa sijaitseva puinen pitkäkirkko vuodelta 1604.
Vissefjärda

Vissefjärda on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 643 asukasta vuonna 2021.
Johansfors

Johansfors on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 415 asukasta vuonna 2021. Johansfors on vanha lasiruukki, joka sai nimensä perustajaltaan Johan Israelssonilta.
Långasjö

Långasjö on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 432 asukasta vuonna 2021.
Ingemar Mundebo

Ingemar Mundebo (15. lokakuuta 1930 – 7. syyskuuta 2018) oli ruotsalainen kansanpuolueen poliitikko, joka istui valtiopäivillä vuosina 1965–1980 ja toimi Ruotsin talousarvioministerinä 1976–1980. Lisäksi hän oli Uppsalan läänin maaherra 1980–1986.
Mundebo oli kotoisin Långasjöstä.
Parhaan gospel-albumin Grammy-palkinto

Vuoden gospel-albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään artisteille laadukkaista gospel-musiikin albumeista. Parhaan gospel-albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa. Gospel-musiikin juuret ovat 1600-luvun alkupuolella ja gospelista on monia muunnelmia, joista musta gospel on tunnetuin.
Parhaan kristillisen nykymusiikin albumin Grammy-palkinto

Vuoden kristillisen nykymusiikin albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle kristillisen nykymusiikin albumille. Parhaan kristillisen nykymusiikin albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa.
Malmön raatihuone

Malmön raatihuone () on Malmössä Stortorgetin koillislaidalla sijaitseva entinen kaupungintalo, joka rakennettiin alun perin 1530-luvulla. Alkuperäisestä rakennuksesta on jäljellä vain kellarikerros. Raatihuonetta laajennettiin ja sen ulkoasua muutettiin myöhemmin useita kertoja. Vuosien 1812–1813 remontissa se sai uusklassisen ilmeen. Helgo Zettervallin johdolla rakennus muutettiin uusrenessanssipalatsiksi 1860-luvulla. Zettervall uskoi palauttaneensa raatihuoneen alkuperäiseen asuunsa, mikä ei kuitenkaan pitänyt paikkaansa.
Malmön poliisi toimi raatihuoneen kellarissa ennen oman poliisitalonsa valmistumista vuonna 1912. Kellari on ollut myös arkisto- ja ravintolakäytössä.
Vuonna 1727 alkaneen, hetkeksi 1800-luvulla katkenneen perinteen mukaisesti joulurauha julistetaan raatihuoneen parvekkeelta jouluaattona kello 12.
Parhaan Roots Gospel -albumin Grammy-palkinto

Parhaan Roots Gospel -albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään artisteille laadukkaista gospel-musiikin albumeista juurigospelin alakategoriassa. Parhaan Roots Gospel -albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa. Gospel-musiikin juuret ovat 1600-luvun alkupuolella ja gospelista on monia muunnelmia, joista musta gospel on tunnetuin.
Aleksis Kiven päivä, suomalaisen kirjallisuuden päivä

Aleksis Kiven päivää, suomalaisen kirjallisuuden päivää vietetään Suomessa 10. lokakuuta, Aleksis Kiven syntymäpäivänä. Kansalliskirjailija Aleksis Kiven elämäntyön lisäksi on tarkoitus muistuttaa suomalaisen kirjallisuuden merkityksestä. Samana päivänä vietetään myös Euroopan kuolemanrangaistuksen vastaista päivää.
Aleksis Kiven päivä on ollut vakiintunut liputuspäivä vuodesta 1950 lähtien, ja sen merkitystä korosti 1960-luvulle asti se, että silloin oli koululaisilla vapaapäivä. Suomalaisen kirjallisuuden päivä lisättiin vuonna 1978 päivän lisämääreeksi.
Sheshi

Sheshi tai Bnon oli 15. dynastian toinen faarao, joka hallitsi noin 1604-1594 eaa. Manethon mukaan hän olisi hallinnut peräti 44 vuotta, mutta nykyisin katsotaan, että Sheshi oli faarao 3-14 vuotta. Egyptologi Kim Ryholtin mukaan Sheshi kuului pikemminkin 14. dynastiaan.
Ølmåafossen

Ølmåafossen on vesiputous Norjassa Marsteinin ja Romsdalenin alueella. Se sijaitsee Ølmåajoen juoksulla, Andalsnesista Dombasiin johtavan tien varrella. Se on noin 700 metriä korkea. Siihen virtaa vettä useasta pienestä järvestä ja usealta pieneltä jäätiköltä. Samalla alueella sijaitsevia muita vesiputouksia ovat Mongefossen, Saufonnfossen ja Rangåafossen.
Rutger McGroarty

Rutger McGroarty (s. 30. maaliskuuta 2004 Lincoln, Nebraska, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. McGroarty edustaa NHL-joukkue Pittsburgh Penguinsia.
Ennen NHL-uraansa McGoarty pelasi Yhdysvaltain maajoukkueen kehitysohjelmassa ja Michiganin yliopiston joukkueessa. Winnipeg Jets varasi hänet ensimmäisellä kierroksella 14. varausvuorolla . Elokuussa 2024 Jets kauppasi McGroartyn Pittsburgh Penguinsiin vaihdossa Brayden Yageriin. McGroarty teki NHL-debyyttinsä kauden 2024–2025 avauskierroksella lokakuussa 2024.
Etyleenibrassylaatti

Etyleenibrassylaatti (C15H26O4) on laktoneihin eli heterosyklisiin estereihin kuuluva orgaaninen yhdiste. Yhdistettä voidaan käyttää hajusteiden valmistukseen.
Ominaisuudet, valmistus ja käyttö.
Huoneenlämpötilassa etyleenibrassylaatti on väritöntä tai vaaleankellertävää nestettä, jolla on myskinkaltainen makeahko tuoksu. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi etanoliin.
Etyleenibrassylaattia valmistetaan glykolin ja brassyylihapon esteröintireaktiolla. Reaktiossa muodostuu ensin polyesteri, joka hajoaa kuumennettaessa etyleenibrassylaatiksi.
Etyleenibrassylaattia käytetään muun muassa hajusteissa, saippuoissa, shampoissa ja puhdistusaineissa. Se voimistaa kukkaistuoksuja ja toimii hajusteissa fiksatiivina.
Blood Dynasty

Blood Dynasty on Arch Enemyn kahdestoista studioalbumi, joka julkaistiin 28. maaliskuuta 2025 Century Media -levy-yhtiön kautta. Albumista ilmestyy 10. lokakuuta Deluxe-painos.
Parhaan gospel-esityksen/laulun Grammy-palkinto

Parhaan gospel-esityksen/laulun Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle parhaallle gospel-esitykselle tai laululle Grammy-gaalassa Gospel-musiikin ja kristillisen nykymusiikin kategoriassa.
Parhaan kristillisen nykymusiikin esityksen/laulun Grammy-palkinto

Parhaan kristillisen nykymusiikin esityksen/laulun Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle parhaallle kristillisen nykymusiikin esitykselle tai laululle Grammy-gaalassa Gospel-musiikin ja kristillisen nykymusiikin kategoriassa.
Danila Bulgakov

Danila Bulgakov (s. 20. tammikuuta 2005, Tornio) on suomalainen jalkapalloilija, joka pelaa hyökkääjänä Veikkausliigaa Tampereen Ilveksessä. Bulgakov debytoi Veikkausliigassa kaudella 2023 AC Oulun riveissä.
Jalkapalloura Suomen sarjoissa.
Bulgakov aloitti jalkapalloilun Torniossa TP-47:n riveissä ja siirtyi viimeisiksi juniorivuosikseen Ouluun OLS:n riveihin. Hän debytoi Veikkausliigassa AC Oulun riveissä 27. elokuuta 2023 vierasottelussa HJK:ta vastaan. Kauden 2023 aikana hän oli kentällä viidessä Veikkausliigaottelussa; pääosan otteluista hän pelasi saman organisaation Kakkosessa pelanneen OLS:n riveissä.
Kaudeksi 2024 Bulgakov siirtyi Tampereelle Ilveksen organisaatioon, jossa hän on pelannut kuusi pääsarjaottelua.
Danila Bulgakovin isä on pääosin Torniossa TP-47:n riveissä jalkapallouransa tehnyt Anatoli Bulgakov. Näin Danilalla on myös Venäjän kansalaisuus.
Maajoukueura.
Bulgakov on pelannut vuosina 2019-2024 ikäkausimaaotteluissa kaikkiaan 16 ottelua tehden niissä yhden maalin.
Giovanni Losi

Giovanni Losi (29. marraskuuta 1838 Caselle Landi, Italia – 27. Joulukuuta 1882 El Obeid, Sudan) oli italialainen pappi, Missionarii Comboniani Cordis Iesu - lähetysjärjestön jäsen.; 
Hän oli isän Daniele Combonin henkilökohtainen tunnustaja, ja hän julkaisi isä Luigi Bonomin kanssa ensimmäisen nobiinkielisen katekismuksen ja sanakirjan, joka oli tuntematon Euroopassa siihen asti.
Hänen kotikaupungissaan Caselle Landissa kirkon vieressä kulkeva katu oli omistettu hänelle.
Eemeli Raittinen

Eemeli Raittinen (s. 3. helmikuuta 2000) on suomalainen jalkapalloilija, joka pelaa hyökkääjänä Ykkösen OLS:n riveissä. Hän on pelannut aikaisempina vuosina Veikkausliigaa Ilveksen ja AC Oulun riveissä.
Eemeli Raittinen aloitti jalkapalloilun juniorina Ylöjärven Ilveksen riveissä, mutta siirtyi jo juniorivuosinaan Tampereen Ilvekseen. Tampereen Ilveksessä hän on pelannut kausilla 2019-2020 18 ottelussa ja pääosan peleistä Ilveksen Kakkosjoukkueessa. Hän kävi kaudella 2019 lainalla kaksi ottelua Ykkösessä pelanneen FC Hakan riveissä. Kaudeksi 2021 hän siirtyi Hämeenlinnaan Kakkosessa pelanneen HJS:aan, jossa pelasi vielä seuraavankin kauden. Kaudeksi 2023 Raittinen siirtyi Ouluun AC Oulun organisaation riveihin aloittaessaan Oulun yliopistossa lääketieteen opinnot. Kaudella 2023 hän pelasi Veikkausliigaa AC Oulun riveissä kahdessa ottelussa, mutta pääosin hän pelasi AC Oulun reservijoukkue OLS:ssä Kakkosta ja kaudella 2024 Ykköstä. 
Kauden 2024 loppuun mennessä Raittinen on pelannut Veikkausliigaa Ilveksen ja AC Oulun riveissä kaikkiaan 18 ottelussa.
Adventtilauluja

Adventtilauluja on Suomen Adventtikirkon vuosina 1959–2011 käyttämä hengellinen laulukirja. Laulukirja ilmestyi vuonna 1959 ja se sisältää 663 laulua. Laulut ovat alkuperältään amerikkalaisia ja anglosaksisia hengellisiä lauluja sekä protestanttisia virsiä sekä pohjoismaisia ja suomalaisia sävelmiä. Laulujen säestyksissä on otettu huomioon myös niiden soveltuminen sekakuoroille.
Laulukirja korvattiin vuonna 2001 kokoelmalla "Seurakunta laulaa".
Ümit Özat

Ümit Özat (s. 30. lokakuuta 1976 Ankara) on turkkilainen jalkapalloilija ja jalkapallovalmentaja. Hän oli pelipaikaltaan puolustaja. Hän pelasi Turkin A-maajoukkueessa 41 maaottelua vuosina 2000–2005 ja saavutti pronssia MM-kilpailuissa 2002. Hän lopetti pelaajauransa vuonna 2009 ja on sen jälkeen toiminut valmennustehtävissä.
Özat edusti Turkin Superliigassa Gençlerbirliğiä, kaudella 2000–2001 lainalla Bursasporia ja sitten vuoteen 2007 saakka Fenerbahçea. Hän pelasi Superliigassa kaikkiaan 356 ottelua ja teki niissä 23 maalia. Hän voitti Turkin liigamestaruuden vuosina 2004, 2005 ja 2007. Hän pelasi Mestarien liigassa 16 ja UEFA Cupissa kymmenen ottelua.
Özat siirtyi kesällä 2007 saksalaisseura Kölniin. Hän pelasi 2. Bundesliigassa 32 ottelua kaudella 2007–2008 eikä tehnyt yhtään maalia mutta syötti kymmenen. Seuraavaksi kaudeksi Köln nousi pääsarja Bundesliigaan, jossa Özat ehti pelata vain kolme ottelua. Elokuun 2008 lopulla bundesliigaottelussa Karlsruhea vastaan hän menetti yhtäkkisesti kentällä tajuntansa, ja se jäi hänen viimeiseksi ottelukseen. Maaliskuussa 2009 hän ilmoitti lopettavansa pelaajauransa sydänongelmien vuoksi.
Özat pelasi Turkin alle 21-vuotiaiden maajoukkueessa. Hän pelasi Turkin A-maajoukkueessa ensimmäisen kerran elokuussa 2000 ystävyysottelussa Bosnia ja Hertsegovinaa vastaan. Hän saavutti MM-pronssia vuonna 2002 ja pelasi tuossa MM-turnauksessa täyden peliajan kahdessa ensimmäisessä alkulohko-ottelussa mutta jäi sen jälkeen vaihtopelaajaksi. Hän pelasi viimeiseksi jääneen 41. A-maaottelunsa marraskuussa 2005 MM-jatkokarsintaottelussa Sveitsiä vastaan. Hän teki ainoan A-maaottelumaalinsa toukokuussa 2004 ystävyysottelussa Australiaa vastaan.
Pelaajauransa päätyttyä Özat aloitti Kölnin apulaisvalmentajana kesällä 2009. Sittemmin hän on ollut päävalmentajana Turkissa muun muassa Ankaragücün, Samsunsporin, Gençlerbirliğin ja Adana Demirsporin joukkueissa. Joulukuusta 2019 kesään 2020 hän valmensi bosnialaista Čelik Zenicaa.